CELEX: C2005/271/15
Language: el
Date: 2005-10-29 00:00:00
Title: Απόφαση του Δικαστηρίου (τέταρτο τμήμα), της 8ης Σεπτεμβρίου 2005, στην υπόθεση C-278/04: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας («Παράβαση κράτους μέλους — Οδηγίες 2001/88/ΕΚ και 2001/93/ΕΚ — Υγειονομικός έλεγχος — Προστασία των χοίρων — Παράλειψη μεταφοράς στην εσωτερική έννομη τάξη»)

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 8ης Σεπτεμβρίου 2005
   στην υπόθεση C-278/04: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   («Παράβαση κράτους μέλους - Οδηγίες 2001/88/ΕΚ και 2001/93/ΕΚ - Υγειονομικός έλεγχος - Προστασία των χοίρων - Παράλειψη μεταφοράς στην εσωτερική έννομη τάξη»)
   (2005/C 271/15)
   Γλώσσα διαδικασίας: η γερμανική
   Στην υπόθεση C-278/04, Επιτροπή των Ευρωπαϊκών Κοινοτήτων (εκπρόσωποι: G. Braun και A. Bordes) κατά Ομοσπονδιακής Δημοκρατίας της Γερμανίας (εκπρόσωπος: A. Tiemann), με αντικείμενο προσφυγή λόγω παραβάσεως δυνάμει του άρθρου 226 ΕΚ, η οποία ασκήθηκε στις 29 Ιουνίου 2004, το Δικαστήριο (τέταρτο τμήμα), συγκείμενο από τους K. Lenaerts, πρόεδρο τμήματος, M. Ilešič και E. Levits (εισηγητή), δικαστές· γενικός εισαγγελέας: M. Poiares Maduro· γραμματέας: R. Grass, εξέδωσε στις 8 Σεπτεμβρίου 2005 απόφαση με το ακόλουθο διατακτικό:
   
               1.
            
            
               Η Ομοσπονδιακή Δημοκρατία της Γερμανίας, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς τις οδηγίες 2001/88/ΕΚ του Συμβουλίου, της 23ης Οκτωβρίου 2001, και 2001/93/EK της Επιτροπής, της 9ης Νοεμβρίου 2001, για τροποποίηση της οδηγίας 91/630/ΕΟΚ για τους στοιχειώδεις κανόνες για την προστασία των χοίρων, παρέβη τις υποχρεώσεις που υπέχει από τις εν λόγω οδηγίες.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  EE C 228 της 11.09.2004